Miżuri biex jitnaqqsu s-sustanzi niġġiesa u tittejjeb il-kwalità tal-ilma mill-vit Titjib tal-aċċess għall-ilma mill-vit fl-ispazji pubbliċi u r-ristoranti L-istati membri jeħtieġu "jippromwovu l-aċċess universali għall-ilma" Il-Parlament jappoġġa l-pjanijiet biex tittejjeb il-kwalità tal-ilma tal-vit L-MEPs appoġġaw pjanijiet biex tittejjeb il-fiduċja tal-konsumaturi fl-ilma mill-vit, li huwa ħafna irħas u favur l-ambjent mill-ilma tal-flixkun. Il-leġżlazzjoni tissikka l-limiti massimi ta' ċerti sustanzi niġġiesa bħaċ-ċomb (tnaqqis bin-nofs), u batterji dannużi, u tintroduċi limiti ġodda għal ċerti interferenti endokrinali. Il-liġi titlob ukoll li l-livelli tal-microplastics jiġu monitorjati. L-MEPs saħqu li l-istati membri għandhom jiffukaw fuq il-bżonnijiet ta' dawk l-iżjed vulnerabbli. Għandhom ukoll jidentifikaw dawk mingħajr aċċess jew b'aċċess limitat għall-ilma, u jaraw kif l-aċċess tagħhom jista' jittejjeb. Passi li jmiss Il-Parlament issa għandu jibda n-negozjati mal-Kunsill, ladarba l-ministri jkunu adottaw il-pożizzjoni tagħhom. Kummenti minn MEPs Maltin "L-ilma hu l-aktar element importanti għall-bnedmin kollha. Għalhekk hu imperattiv li nħarsu u ntejbu l-kwalità tiegħu. Din ir-reviżjoni tad-direttiva dwar l-ilma mhux biss se ttejjeb il-kwalità tal-ilma tagħna, iżda twassal għal metodi aktar siguri u aktar rigorużi għall-ittestjar tas-sikurezza tal-ilma. It-titjib u r-razzjonalizzazzjoni tal-informazzjoni provduta lill-konsumaturi, l-armonizzazzjoni tal-istandards għal prodotti f'kuntatt mal-ilma tax-xorb, u l-impożizzjoni ta' obbligi biex jitjieb l-aċċess għall-ilma, fl-aħħar mill-aħħar, se jkunu ta' benefiċċju għas-soċjetà kollha." L-ilma tax-xorb ta' kwalità għolja jibqa' kwistjoni ewlenija li l-Unjoni qed tindirizza għall-benefiċċju taċ-ċittadini tagħna. Dan l-approċċ ambizzjuż li qed jieħu il-Parlament huwa wieħed li jien nappoġġja. Dan l-approċċ se jfisser żieda fl-istandards tal-kwalità, u li ħa nkunu kapaċi nilħqu t-talbiex imressqa mir-rapporti fuq l-bidla fil-klima u l-ekonomija ċirkolari. Ir-reviżjoni tad-Direttiva dwar l-Ilma tax-Xorb kienet immirata sabiex ikollna kwalità tal-ilma tajjeb għax-xorb bi standards għolja u biex ikun hemm qafas leġislattiv li jirrispondi għal dawn l-isfidi. Hija reviżjoni li mhux biss kellha tħares lejn il-kwalita tal-ilma li nixorbu - inkluż il-livelli ta' kimika u l-microplastics li qed jiffiltra fl-ilma - iżda wkoll biex kulħadd ikollu aċċess għall-ilma nadif. Sfortunatament, minkejja li mhux kulħadd igawdi mid-dritt għall-aċċess ta' ilma nadif u tajjeb għax-xorb, ma hemm l-ebda obbligu fuq il-pajjiżi Membri. Ukoll, ma nista' qatt naqbel u naċċetta li fil-ġurnata tal-lum ikollok familji li jispiċċaw mingħajr il-provvista tal-ilma. Dawn l-assigurazzjonijiet illum ma kellhomx l-appoġġ meħtieġ fil-Parlament Ewropew u għalhekk, jiena astjenejt. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni Infografika: Id-direttiva dwar l-ilma potabbli L-ilma potabbli fl-UE: kwalità u aċċess ogħla Fajl dwar il-proċedura Briefing: reviżjoni tad-direttiva dwar l-ilma potabbli Dokument ta' riċerka tal-Parlament Ewropew, 17-10-2018) Dokument ta' riċerka dwar ir-reviżjoni tad-Direttiva dwar l-Ilma Potabbli (Settembru 2018) Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF